stanford-oval/wikipedia huggingface dataset:
Electronica 2: The Heart of Noise

| Electronica 2: The Heart of Noise Jean-Michel Jarre |
| --- | --- | --- |

Studioalbumin tiedot
 Äänitetty : 2011-2016
 Julkaistu: 7. toukokuu 2016
 Formaatti: CD, 2LP
 Tuottaja(t): Jean Michel Jarre
 Tyylilaji: elektroninen musiikki
 Kesto: 74.14
 Levy-yhtiö: Columbia
Listasijoitukset
  MegaCharts: 73.
Jean Michel Jarren muut julkaisut
| Electronica 1: The Time Machine 2015 | Electronica 2: The Heart of Noise 2016 | Oxygène 3 2016 |
Singlet albumilta Electronica 2: The Heart of Noise
 ”The Heart of Noise, Pt. 1” Julkaistu: helmikuu 2016  ”The Heart of Noise, Pt. 2” Julkaistu: helmikuu 2016  ”What You Want” Julkaistu: maaliskuu 2016  ”Exit” Julkaistu: 15. huhtikuuta 2016  ”As One” Julkaistu: 29. huhtikuuta 2016
Electronica 2: The Heart of Noise on ranskalaisen Jean Michel Jarren albumi, joka julkaistiin 6. toukokuuta 2016. Albumi on kahden "Electronica" albumien toinen osa. Ensimmäinen osa Electronica 1: The Time Machine julkaistiin 2015. Albumilla vierailee paljon eri artisteja.
Kappaleet

The Heart of Noise, Pt. 1 – 4.26 (Ronen kanssa)
The Heart of Noise, Pt. 2 – 4.10
Brick England – 4.01 (Pet Shop Boysin kanssa)
These Creatures – 3.40 (Julia Holterin kanssa)
As One – 3.58 (Primal Screamin kanssa)
Here For You – 3.59 (Gary Numanin kanssa)
Electrees – 4.10 (Hans Zimmerin kanssa)
Exit – 6.19 (Edward Snowdenin kanssa)
What You Want – 3.27 (Peachesin kanssa)
Gisele – 3.43 (Sébastien Tellierin kanssa)
Switch on Leon – 4.43 (The Orbin kanssa)
Circus – 3.09 (Siriusmon kanssa)
Why This, Why That and Why – 3.58 (Yellon kanssa)
The Architect – 4.43 (Jeff Millsin kanssa)
Swipe to the Right – 4.54 (Cyndi Lauperin kanssa)
Walking the Mile – 4.52 (Christophen kanssa)
Falling Down – 3.23
The Heart of Noise (The Origin) – 2.39
Arvostelut

The Guardian:
Metacritic: 59/100
Musikexpress:
Soundi:
Aiheesta muualla

Discogs
Ampumahiihdon maailmanmestaruuskilpailut 1991

Ampumahiihdon maailmanmestaruuskilpailut 1991 järjestettiin 18.–24. helmikuuta Lahdessa, Suomessa.
Miehet > 10 kilometriä

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Mark Kirchner | 30.48,1 / 0–0 |
| 2 |  | Frank Luck | 31.12,8 / 1–0 |
| 3 |  | Eirik Kvalfoss | 31.27,9 / 2–0 |
| 4 |  | Andreas Zingerle | 31.31,6 / 1–1 |
| 5 |  | Geir Einang | 31.32,1 / 0–0 |
| 6 |  | Fritz Fischer | 31.41,3 / 1–1 |
Miehet > 20 kilometriä

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Mark Kirchner | 1.03.05,7 / 0–1–0–1 |
| 2 |  | Aleksandr Popov | 1.03.33,3 / 0–0–1–0 |
| 3 |  | Eirik Kvalfoss | 1.03.38,3 / 0–1–1–0 |
| 4 |  | Mikael Löfgren | 1.04.25,1 / 0–1–0–1 |
| 5 |  | Sergei Tšepikov | 1.04.29,0 / 0–0–1–0 |
| 6 |  | Geir Einang | 1.04.54,0 / 0–0–1–1 |
Miehet > 4×7,5 kilometrin viesti

| Sija | Maa | Joukkue | Aika/sakkokierrokset |
| --- | --- | --- | --- |
| 1 |  | Ricco Groß, Frank Luck, Mark Kirchner, Fritz Fischer | 1.33.33,5 / 0–0–0–0 |
| 2 |  | Juri Kaškarov, Aleksandr Popov, Sergei Tarasov, Sergei Tšepikov | 1.35.01,3 / 0–0–0–0 |
| 3 |  | Geir Einang, Eirik Kvalfoss, Jon Åge Tyldum, Gisle Fenne | 1.35.09,3 / 0–0–0–0 |
| 4 |  | Pieralberto Carrara, Johann Passler, Hubert Leitgeb, Andreas Zingerle | 1.36.24,0 / 1–0–0–0 |
| 5 |  | Peter Sjöden, Ulf Johansson, Anders Mannelqvist, Mikael Löfgren | 1.36.32,7 / 0–0–1–0 |
| 6 |  | Xavier Blond, Gilles Marguet, Christian Dumont, Herve Flandin | 1.37.01,8 / 0–1–0–2 |
Miehet > Joukkuekilpailu

| Sija | Maa | Joukkue | Aika/sakkokierrokset |
| --- | --- | --- | --- |
| 1 |  | Hubert Leitgeb, Gottlieb Taschler, Simon Demetz, Wilfried Pallhuber | 1.00.59,8 / 0–0–0–1 |
| 2 |  | Sverre Istad, Jon Åge Tyldum, Ivar Ulekleiv, Frode Løberg | 1.01.14,0 / 0–1–1–1 |
| 3 |  | Anatoli Ždanovitš, Valeri Medvedtsev, Sergei Tarasov, Sergei Tšepikov | 1.01.41,8 / 0–3–1–0 |
| 4 |  | Andre Sehmisch, Andreas Heymann, Frank-Peter Roetsch, Ricco Groß | 1.02.05,7 / 0–1–1–1 |
| 5 |  | Martin Rypl, Ivan Masarik, Jan Matous, Jiri Holubec | 1.02.06,1 / 1–1–0–0 |
| 6 |  | Thierry Gerbier, Stephane Bouthiaux, Patrice Bailly-Salins, Herve Flandin | 1.02.09,9 / 1–2–0–0 |
Naiset > 7,5 kilometriä

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Grete Ingeborg Nykkelmo | 30.01,9 / 0–1 |
| 2 |  | Svetlana Davidova | 30.32,7 / 0–1 |
| 3 |  | Jelena Golovina | 30.35,1 / 0–0 |
| 4 |  | Jirina Adamickova | 31.19,6 / 0–1 |
| 5 |  | Uschi Disl | 31.24,7 / 1–2 |
| 6 |  | Kerstin Moring | 31.25,1 / 0–4 |
Naiset > 15 kilometriä

| Sija | Maa | Kilpailija | Aika/ohilaukaukset |
| --- | --- | --- | --- |
| 1 |  | Petra Schaaf | 55.14,9 / 0–0–0–0 |
| 2 |  | Grete Ingeborg Nykkelmo | 57.13,4 / 1–2–0–1 |
| 3 |  | Iva Škodreva | 57.43,3 / 0–0–1–0 |
| 4 |  | Jelena Golovina | 57.58,6 / 0–0–0–1 |
| 5 |  | Yoshiko Mikami | 58.28,5 / 0–1–0–0 |
| 6 |  | Svetlana Davidova | 58.37,4 / 0–0–0–1 |
Naiset > 3×7,5 kilometrin viesti

| Sija | Maa | Joukkue | Aika/sakkokierrokset |
| --- | --- | --- | --- |
| 1 |  | Jelena Belova, Jelena Golovina, Svetlana Davidova | 1.24.54,3 / 2–0–0 |
| 2 |  | Grete Ingeborg Nykkelmo, Anne Elvebakk, Elin Kristiansen | 1.25.52,0 / 2–0–0 |
| 3 |  | Uschi Disl, Kerstin Moring, Antje Misersky | 1.28.15,9 / 1–3–3 |
| 4 |  | Corinne Niogret, Sylvie Payraud, Veronique Claudel | 1.29.43,7 / 0–1–0 |
| 5 |  | Petra Noskova, Jirina Adamickova, Jana Kulhava | 1.30.07,9 / 0–1–0 |
| 6 |  | Maria Manolova, Silvana Blagojeva, Iva Škodreva | 1.30.37,9 / 0–1–0 |
Naiset > Joukkuekilpailu

| Sija | Maa | Joukkue | Aika/sakkokierrokset |
| --- | --- | --- | --- |
| 1 |  | Jelena Belova, Jelena Golovina, Svetlana Paramygina, Svetlana Davidova | 59.08,1 / 2–0–1–1 |
| 2 |  | Maria Manolova, Silvana Blagojeva, Nadežda Aleksjeva, Iva Škodreva | 59.23,1 / 0–1–1–1 |
| 3 |  | Synnöve Thoresen, Signe Trosten, Hildegunn Fossen, Unni Kristiansen | 59.53,2 / 1–1–0–2 |
| 4 |  | Uschi Disl, Martina Stede, Kerstin Moring, Petra Schaaf | 1.00.11,7 / 0–1–2–0 |
| 5 |  | Carolin Hiden, Katarina Eklund, Inger Björkbom, Christina Eklund | 1.00.53,3 / 1–0–0–0 |
| 6 |  | Renata Novotna, Petra Noskova, Jirina Adamickova, Jana Kulhava | 1.02.43,2 / 0–2–0–2 |
Mitalitaulukko

| Sija | Maa |  |  |  |
| --- | --- | --- | --- | --- |
| 1. |  Saksa | 4 | 1 | 1 |
| 2. |  Neuvostoliitto | 2 | 3 | 2 |
| 3. |  Norja | 1 | 3 | 4 |
| 4. |  Italia | 1 | 0 | 0 |
| 5. |  Bulgaria | 0 | 1 | 1 |
Eugenio Montero Ríos

| Eugenio Montero Ríos |
| --- | --- |

Espanjan pääministeri
 23. kesäkuuta 1905–1. joulukuuta 1905  
Monarkki:  Alfonso XIII
Edeltäjä:  Raimundo Fernández Villaverde
Seuraaja:  Segismundo Moret
Henkilötiedot
Syntynyt: 13. marraskuuta 1832 Santiago de Compostela, Espanja
Kuollut: 12. toukokuuta 1914 (81 vuotta) Madrid, Espanja
Tiedot
Puolue:  Liberaalinen puolue
 Nimikirjoitus
Eugenio Montero Ríos (13. marraskuuta 1832 Santiago de Compostela – 12. toukokuuta 1914 Madrid) oli espanjalainen poliitikko, joka toimi Espanjan pääministerinä vuonna 1905.
Montero Ríos toimi kirkollisoikeuden professorina Oviedon, Santiago de Compostelan ja Madridin yliopistoissa. Hänet valittiin vuonna 1869 parlamenttiin eli cortesiin ja hän toimi Juan Primin hallituksen oikeusministerinä. Tässä ominaisuudessa hän esitteli lain, joka mahdollisti siviiliavioliitot. Montero Ríos oli myöhemmin pitkään yksi liberaalipuolueen arvostetuimpia poliitikkoja. Hän toimi uudelleen oikeusministerinä 1892–1893 sekä senaatin puhemiehenä 1894–1895, 1899 ja 1909–1914. Hän myös johti Espanjan valtuuskuntaa vuoden 1898 Pariisin rauhanneuvotteluissa ja toimi lyhyesti pääministerinä kesäkuusta marraskuuhun 1905.
Aiheesta muualla

Kuvia tai muita tiedostoja aiheesta Eugenio Montero Ríos Wikimedia Commonsissa
Everard des Barres

Everard des Barresin vaakuna
Everard des Barres tai Evrard des Barres  (k. 1174) oli temppeliherrain ritarikunnan suurmestari vuosina 1147–1151.
Des Barres oli vuodesta 1143 Ranskan temppeliritarien johtaja, ja vuonna 1147 hänet valittiin koko ritarikunnan suurmestariksi Robert de Craonin kuoltua. Des Barres seurasi kuningas Ludvig VII:tä toisella ristiretkellä ja pelasti kuninkaan hengen seldžukkeja vastaan käydyssä taistelussa.
Toisen ristiretken epäonnistuttua Everard des Barres palasi Ludvigin mukana Ranskaan, missä hän vastasi kuninkaan rahavaroista. Lopulta des Barres erosi temppeliherrain ritarikunnasta ja ryhtyi munkiksi vuonna 1151. Häntä seurasi suurmestarina Bernard de Tramelay, joka oli käytännössä johtanut ritarikuntaa jo siitä lähtien, kun des Barres palasi Ranskaan.
Everett (Washington)

| Everett |
| --- | --- |
 Everett

 Everett
 Koordinaatit: 47°57′48″N, 122°12′2″W 
Valtio:  Yhdysvallat
Osavaltio:  Washington
Piirikunta:  Snohomish
Hallinto:  
 – Pormestari:  Ray Stephanson
Pinta-ala:  
 – Kokonaispinta-ala:  125,59 km²
 – Josta vettä:  38,95 km² (31 %)
Väkiluku (2010):  103 019
 – Väestötiheys:  1 189,1 as./km²
Aikavyöhyke:  UTC –8
Infobox OKVirheellinen NIMI-arvo: 
Everett on kaupunki Washingtonin osavaltiossa, Yhdysvalloissa. Se on Snohomishin piirikunnan pääkaupunki sekä suurin kaupunki. Everett sijaitsee 40 kilometriä pohjoiseen Seattlesta. Se sai All-America City Awardin vuonna 2002.
Everettin satama on suurin julkinen satama Yhdysvaltain länsirannikolla. Everettissä on myös Boeingin vuonna 1966 valmistunut lentokonetehdas, jossa valmistetaan malleja 767, 777 ja 787. Tehdas on tilavuudeltaan maailman isoin rakennus ja sen pinta-ala on 39,7 hehtaaria (98,3 eekkeriä). Boeing on lisäksi selvästi Everettin suurin työllistäjä: vuonna 2009 Boeingilla työskenteli 32 000 ihmistä, mikä on noin 36 prosenttia kaupungin työllisyydestä. Seuraavaksi suurin työllistäjä on Yhdysvaltain laivaston hallitsema tukikohta, Everettin laivastosatama, jossa työskentelee 6 000 ihmistä.
Vuonna 2003 Everettiin valmistui Comcast Arena, joka tunnettiin aluksi nimellä Everett Events Center. Se on luokassaan piirikunnan suurin ja se maksoi reilut 83 miljoonaa yhdysvaltain dollaria. Comcast Arenalla järjestetään konsertteja, jääkiekko- ja haavipallo-otteluita sekä muun muassa yliopiston valmistujaisjuhlia. Everettin urheiluseuroista areenaa käyttävät National Lacrosse League -seura Washington Stealth sekä Western Hockey League -joukkue Everett Silvertips.
Aiheesta muualla

Kuvia tai muita tiedostoja aiheesta Everett (Washington) Wikimedia Commonsissa
Apollonopolis Megale

| Apollonopolis Megale> Ἀπολλωνόπολις Μεγάλη𓌥𓃀𓄿𓊖   /   𓄑𓂧𓏏𓊖 |
| --- | --- |
 Apollonopoliin Horuksen temppelin eli Edfun temppelin rauniot.
Sijainti
 Apollonopolis Megale
Koordinaatit:  24°58′39″N, 32°52′22″E
Valtio:  Egypti
Paikkakunta:  Edfu, Assuan
Historia
Tyyppi:  kaupunki
Kulttuuri:  antiikki
Valtakunta:  muinaisen Egyptin dynastiat Ptolemaiosten valtakunta Rooman valtakunta Bysantin valtakunta
Alue:  Apollonopolites, Thebais, Egypti
Aiheesta muualla
  Apollonopolis Megale Commonsissa 
Infobox OKNimi-testi OK: 
Apollonopolis Megale (m.kreik. Ἀπολλωνόπολις Μεγάλη, Apollōnopolis Megalē tai Ἀπόλλωνος πόλις μεγάλη, Apollōnos polis megalē, myös Ἀπολλωνία, Apollōnia ja Βαχθις, Bakhthis; lat. Apollinopolis Magna, Apollonopolis Magna, Apollonos Superioris) eli Djeba (egypt. 𓌥𓃀𓄿𓊖, Ḏbꜣ) tai Behdet (egypt. 𓄑𓂧𓏏𓊖, Bḥdt; kopt. Ⲉⲧⲃⲟ, Ⲉⲃⲱ, Ⲧⲃⲟ) oli kaupunki muinaisessa Egyptissä. Se sijaitsi Ylä-Egyptissä eli Thebaiksessa ja kuului Apollonopoliteen nomokseen, jonka pääkaupunki se oli. Kaupunki sijaitsi nykyisen Edfun kaupungin paikalla.
Maantiede

Apollonopolis Megale, suomeksi ”Suuri Apollonin kaupunki”, sijaitsi Niilin länsirannalla noin 105 kilometriä etelään Thebasta eli Diospolis Megalesta. Kaupunki mainitaan yleensä oman Apollonopoliteen nomoksensa pääkaupunkina, tosin Klaudios Ptolemaios sanoo sen kuuluneen Hermonthiteen nomokseen.
Kaupunkia ei tule sekoittaa Egyptin lukuisiin muihin Apollonopolis-nimisiin kaupunkeihin.
Historia

Apollonopolis oli vanha egyptiläinen kulttikeskus, ja säilyi sellaisena pitkälle kreikkalaiselle kaudelle eli Ptolemaiosten ajalle. Kaupungin kultti oli omistettu Horukselle, jonka kreikkalaiset yhdistivät Apolloniin. Sitä pidettiin Horuksen valtaistuimen paikkana. Apollonopoliin triadiin kuuluivat Horuksen lisäksi Hathor‎ (Athor) ja Harsomtus‎ (Hor-Senet). Apollonopolislaiset olivat krotokotiilien ja niitä palvoneiden kaupunkien vihollisia.
Kaupunki kukoisti kaupankäynnin ansiosta, koska se sijaitsi Nubiaan johtaneen karavaanireitin varrella. Roomalaisella kaudella Apollonopolis oli Legio II Traiana Fortiksen tukikohta. Varhaisella kristillisellä kaudella Apollonopolis oli piispanistuin. Kaupungin asukkaasta käytettiin etnonyymiä Apollōnopolitēs (Ἀπολλωνοπολίτης).
Rakennukset ja löydökset

Horuksen temppeli
Apollonopolis ja nykyinen Edfu tunnetaan ennen kaikkea poikkeuksellisen hyvin säilyneestä Horuksen temppelistä eli Edfun temppelistä. Temppelin rakentamisen aloitti Ptolemaios III vuonna 237 eaa. ja se valmistui vuonna 75 eaa.
Temppelirakennuksen koko on noin 137 × 45 metriä. Sen pylonin eli egyptiläisille temppeleille tyypillisen porttirakennuksen korkeus on 36 metriä. Se koostuu varsinaisesta portista ja sen sivuilla olevista korkeammista, ylöspäin kapenevista siipirakennuksista. Porttirakennus johtaa neliönmuotoiselle pylväiköin ympäröidylle pihalle, jonka koko on noin 45 × 45 metriä. Sen porttirakennusta vastakkaisella puolella on pronaos tai portiikki, jonka pylväikössä on kolme kuuden pylvään riviä. Tämän takana on varsinainen temppeli, jonka koko on noin 34 × 70 metriä. Temppelin seinät on kauttaaltaan koristeltu hieroglyfein. Monien muiden egyptiläisten temppelien tavoin myös tätä temppeliä voitiin käyttää tarvittaessa linnoituksena.
Toinen temppeli
Apollonopoliissa oli myös toinen, pienempi temppeli, jota on kutsuttu usein virheellisesti nimellä Tyfonion (lat. Typhonium). Se vaikuttaa olleen suuremman temppelin lisäosa. Temppelin veistokset esittävät Horuksen syntyä ja kasvatusta.
Aiheesta muualla

Kuvia tai muita tiedostoja aiheesta Apollonopolis Megale Wikimedia Commonsissa
Tell Edfu Project. University of Chicago. (englanniksi)
Horuksen temppelin koristeluja.
Horuksen temppeli.
Everett (Massachusetts)

| Everett |
| --- | --- |
 Näkymä Everettiin talvella.
 Everettin sijainti Massachusettsin osavaltiossa.
 Koordinaatit: 42°24′30″N, 71°3′15″E 
Valtio:  Yhdysvallat
Osavaltio:  Massachusetts
Piirikunta:  Middlesexin piirikunta
Asutettu:  1630
Perustettu:  1870
Kaupungiksi:  1892
Hallinto:  
 – Hallinnon tyyppi:  kaupunki
 – Pormestari:  Carlo DeMaria, Jr.
Pinta-ala:  
 – Kokonaispinta-ala:  9,5 km²
 – Maa:  8,8 km²
 – Josta vettä:  0,7 km² (7,4 %)
Korkeus:  3 m
Väkiluku (2020):  49 975
 – Väestötiheys:  5 679 as./km²
Aikavyöhyke:  UTC-5
 – Kesäaika:  UTC-4
ZIP code:  02149
Suuntanumero(t):  617/857
Lempinimi::  City of Pride, Progress and Possibilities
 
 http://www.cityofeverett.com/ 
Infobox OKVirheellinen NIMI-arvo: 
Everett on keskikokoinen kaupunki Middlesexin piirikunnassa, Massachusettsissa, Yhdysvalloissa. Vuoden 2020 väestönlaskennan mukaan kaupungissa asuu 49 975 ihmistä.
Everett sijaitsee Massachusettsin itäosissa, ja sen rajanaapurit ovat Chelsea, Medford ja Malden. Bostonista sen erottaa Mysticjoki. Everett asutettiin vuonna 1630, ja se kuului Maldeniin. South Maldenina tunnettu alue erotettiin omaksi yksiköksiin vuonna 1870 ja nimettiin Everettiksi poliitikko Edward Everettin mukaan.
Everett on teollistunutta esikaupunkialuetta. Kaupungissa on monipuolista teollisuutta, ja siellä valmistetaan muun muassa metalli- ja elektroniikkatuotteita sekä kemikaaleja. Everettin satama on valtamerilaivojen käytettävissä.
Ainoana Yhdysvaltain kaupunkina Everettin kaupunginvaltuusto on kaksikamarinen. Kunnallishallinnon johdossa on pormestari, ja valtuustoon kuuluu 25 jäsentä. Valtuuston ylähuoneessa on seitsemän jäsentä ja alahuoneessa 18 jäsentä, kolme jokaiselta äänestysalueelta.
Aiheesta muualla

Kuvia tai muita tiedostoja aiheesta Everett (Massachusetts) Wikimedia Commonsissa
Kaupungin kotisivut (Arkistoitu – Internet Archive) (englanniksi)
Enheduanna

| Enheduanna> 𒂗𒃶𒌌𒀭𒈾 |
| --- | --- |

Henkilötiedot
Syntynyt: 2285 eaa.
Kuollut: 2250 eaa.
Ammatti:  runoilija, papitar
Vanhemmat:  Sargon Akkadilainen
Enheduanna (n. 2285–2250 eaa., sumeriksi 𒂗𒃶𒌌𒀭𒈾, ”Taivaan ylipapitar”) oli sumerilainen tai akkadilainen papitar, jota pidetään historian ensimmäisenä nimeltä tunnettuna kirjailijana ja runoilijana. Hänen jumalatar Inannan palvomiseksi kirjoittamansa sumerinkieliset hymnit sisältävät ensimmäisen kirjallisen kuvauksen jumalattaresta ja ensimmäisen kuvauksen yksilön sisäisestä elämysmaailmasta.
Sukutausta ja elämäkerta

Enheduannan isä oli etniseltä taustaltaan akkadilainen ja äiti puolestaan sumerilainen. Hänen äitinsä on saattanut olla myöskin papitar, joka olisi auttanut Enheduannaa nousemaan samaan asemaan.
Enheduannan isän uskotaan olleen Sargon Akkadilainen, vaikkakaan ei ole täyttä varmuutta siitä, oliko Sargonin ja Enheduannan isä–tytär-suhde biologinen vaiko vain kuvainnollinen.
Enheduannan elämästä ei tiedetä käytännössä mitään ennen hänen nousuaan papittareksi. Sargonin uskotaan nostaneen Enheduannan korkeaan asemaan pitääkseen Urin kaupungin omien sukulaistensa alaisuudessa. Ur oli yksi rikkaimmista Sargonin valloittamista kaupungeista, ja merkittävä osa kaupungin vauraudesta oli kiinni temppelissä. Lisäksi kapinan todennäköisyyden valloitetussa Urissa uskottiin laskevan, kun sen temppeliä johti joku, joka oli uskollinen nimenomaan Sargonille..
Enheduannan oletettu elinaika oli 2285–2250 eaa.
Kirjallinen tuotanto

Enheduannan tuotannosta suurin osa, joka on säilynyt, on ylistysvirsiä Inannalle.
Enheduanna kirjoitti aikana, jolloin kirjoitustaito oli hyvin harvinainen ja kirjurit olivat suurimmaksi osaksi miehiä. Merkittävää on myös se, että Enheduanna on mainittu nimeltä.
Aiheesta muualla

Gates of Babylon (englanniksi)
Erna Gräsbeck

Erna Gräsbeck
Erna Gräsbeck-Järnefelt (24. tammikuuta 1879 Daugavpils (Väinänlinna) – 11. huhtikuuta 1958 Helsinki) oli suomalainen oopperalaulaja, äänialaltaan sopraano. Hän kuului Suomalaisen oopperan keskeisiin laulajiin vuodet 1911–1929. Gräsbeck oli tunnettu myös erityisesti Erkki Melartinin yksinlaulujen tulkitsijana.
Gräsbeck levytti suomalaisia lauluja kolmeen otteeseen, 1912, 1913 ja 1925. Hän esiintyi myös ulkomailla, Italiassa ja Saksassa. Gräsbeck sai Pro Finlandia -palkinnon 1948.
Gräsbeckin puoliso oli vuodesta 1929 maanmittausinsinööri Niklas Järnefelt (k. 1932).
Diskografia

Kuin hiipuva hiillos tummentuu / Syntymistään sureva Vox 40012
Ericsson (täsmennyssivu)

Ericsson voi tarkoittaa seuraavia:
Sukunimi

Ericsson, pohjoismaisen sukunimen Eriksson (myös Erikson, Ericson, Erixon) eräs muunnos. Tunnettuja nimenkantajia ovat:
Aino Kallio-Ericsson (1917–2018), suomalainen arkkitehti
Anders Thalus Ericsson (1801–1891), ruotsalainen konepiirtäjä ja ruukinpatruuna joka oli perustamassa konepajateollisuutta Suomeen
Bernhard Ericsson (1864–1927), suomalainen metsänhoitaja, Evon metsäopiston johtaja
Bernt Ericsson (s. 1942), ruotsalainen jääpalloilija
Christoffer H. Ericsson (1920–2009), suomalainen meri- ja taidehistorioitsija, professori ja kapteeniluutnantti
Erica Ericsson (s. 1990), ruotsalainen jalkapalloilija
Gunnar Ericsson (1906–1984), ruotsalainen poliitikko (Keskustapuolue)
Gunnar Ericsson (1919–2013), ruotsalainen yritysjohtaja, poliitikko ja urheilujohtaja
Henry Ericsson (1908–1933), suomalainen koristetaiteilija ja taidemaalari
Jimmie Ericsson (s. 1980), ruotsalainen jääkiekkoilija
Joakim Ericsson (s. 1972), ruotsalainen taidemaalari
John Ericsson,  (1803–1889), ruotsalais-amerikkalainen keksijä ja teollisuusmies
Jonathan Ericsson (s. 1984), ruotsalainen jääkiekkoilija
Justus Adolf Ericsson (1820–1895), suomalainen Venäjän laivaston vara-amiraali
Lars Magnus Ericsson (1846–1926), Telefonaktiebolaget L. M. Ericssonin perustaja
Marcus Ericsson (s. 1990), ruotsalainen moottoriurheilija
Mikael Ericsson (s. 1960), ruotsalainen ralliautoilija
Mårten Ericsson (1898–1979), suomalainen jääkärikapteeni
Reino Ericsson (1897–1938), suomalainen jääkärimajuri
Sigge Ericsson (1930–2019), ruotsalainen pikaluistelija ja olympiavoittaja
Muita

Ericsson, ruotsalainen yritys. Tähän liittyvät:
Sony Ericsson, Ericssonin ja Sonyn yhteisyritys
Ericsson Dialog, puhelinmalli
Globen (myös Ericsson Globe), areena Tukholmassa Ruotsissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ericsson”, voi hakea sivunnimihaulla, laajalla sivunnimihaulla tai tekstihaulla.
Esmee Brugts

Esmee Brugts (s. 28. heinäkuuta 2003) on alankomaalainen jalkapalloilija, pelipaikaltaan hyökkääjä. Hän on pelannut Alankomaiden naisten maajoukkueessa toukokuun 2024 loppuun mennessä 33 maaottelua ja tehnyt niissä kahdeksan maalia. Ensimmäisen maaottelunsa hän pelasi helmikuussa 2022 Brasiliaa vastaan. EM-kilpailuissa 2022 hän pelasi kolme ottelua.
Seuratasolla Brugts edustaa espanjalaista FC Barcelonaa, johon hän siirtyi kesällä 2023 kotimaansa PSV Eindhovenista.
FS Duquesne

FS Duquesne on ollut kahdeksan Ranskan laivaston aluksen nimenä.
FS Duquesne (1788), 74-tykkinen Téméraire-luokan linjalaiva
FS Duquesne (1811), koululaiva
FS Duquesne (1813), 86-tykkinen Bucentaure-luokan linjalaiva
FS Duquesne (1853), 90-tykkinen höyrykäyttöinen linjalaiva
FS Duquesne (1876), 30-tykkinen rautarunkoinen ristelijä
FS Duquesne (1925), Duquesne-luokan raskas risteilijä
FS Duquesne (D603), Suffren-luokan fregatti
Duquesne, Barracuda-luokan sukellusvene
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”FS Duquesne”, voi hakea sivunnimihaulla, laajalla sivunnimihaulla tai tekstihaulla.
Elovena

Elovena-kaurahiutaleita (pakkaus 2016 jolloin sirppi on jo poistettu kuvasta).
Elovena on Raisio-konsernin tuotemerkki. Elovena-nimellä tuotetaan kaurahiutaleita ja muita viljatuotteita. Vuonna 2020 tuoteperheeseen kuului annospakattuja puuroja, hiutaleita, leseitä ja alkioita, kasviproteiinituotteita, välipalajuomia ja -keksejä sekä muroja. Kaikkiaan tuotteita on yli 60.
Tuotemerkki on tunnettu pakkausten kansallisromanttisesta kuvasta, niin sanotusta Elovena-tytöstä. Kuvassa kansallispukuinen, vaaleatukkainen ja huivipäinen nuori nainen seisoo viljapellolla kauralyhteen kanssa.